Padievyčio tvenkinys (Yžnė)
55°34′3″ š. pl. 22°15′35″ r. ilg.﻿ / ﻿55.56750°š. pl. 22.25972°r. ilg.﻿ / 55.56750; 22.25972 Padievyčio tvenkinys – tvenkinys Lietuvoje, Šilalės rajone, 5,5 km į pietus nuo Laukuvos. Sudarytas užtvenkus Yžnės upę (Akmenos intakas) 21,5 km nuo jos žiočių. Tvenkinio ilgis iš šiaurės į pietus – 0,98 km, plotis – iki 0,44 km. Yra 2 užpelkėjusios salos (0,58 ha ir 0,09 ha). Altitudė 154,6 m. Krantai žemi. Tvenkinio šiaurinės pakrantės plačiai užpelkėję – plyti ~ 28 ha Ežervyčio pelkė, apaugusi mišku (Padievyčio miškas). Į pietus telkšo virtinė žuvininkystės ūkio tvenkinių, rytuose plyti dirbami laukai. Vakarinėje pakrantėje įsikūręs Šiauduvos, rytinėje – Pykaičių kaimai. Tvenkinį skersai kerta kelias Nr.4115 (Šiauduva – Rudiškė – Laukdvariai). Tvenkinys labai užžėlęs vandens augalija. Priklauso žuvininkystės ūkiui.